***KOLOBARKA 2017***

***trasa III.***

***od 25.05. do 30.05.2017***

**Ojla muštrinke in muštrini,**

**pred vami je nova ponudba KOLOBARKE 2017 – trasa III., za katero verjamemo, da bo na vas pustila nepozaben spomin. Torej, če ste za to, da preživite nekaj čudovitih dni v veseli družbi in pri tem združite veselje do morja in kolesarjenja potem ne odlašajte z odločitvijo, da se nam pridružite na KOLOBARKI 2017.**

**Pa pojdimo lepo po vrsti;**

**1.dan**

V četrtek 25.05.2017 se bomo v večernih urah zbrali v Splitu (opcija Omiš) na naši barki, kjer nas bodo pričakali z wellcome drinkom in okusno večerjo. Ni dvoma da bo večer minil milo rečeno, v veselem vzdušju starih in novih udeležencev.

**2.dan**

V petek 26.05.2017, ko bomo še vsi spali, bo barka v zgodnjih jutranjih urah, zarezala v valove v smeri otoka Vis oziroma mesta Komiže, kjer pojemo zajtrk, potem pa veselo na naša kolesca proti mestu Vis po severni strani otoka. Po dobrih 10 km bomo prikolesarili v mesto Vis, si ga na hitro ogledali in pot nadaljeval po južni strani otoka Visa, mimo Milne, Plinskega Polja do odcepa (cca.20km) proti Titovi špilji (2km) in oddajniku (2km) kjer se na nekaterih mestih klančina vzpne tudi do 20% naklona, zato bo odločitev o udeležbi tu individualna, saj lahko pot brez te klančine nadaljujete nazaj do Komiže (8km).

Po povratku si na hitro ogledamo mesto Komiža, saj nas bo na barki že čakalo okusno kosilo. Po kosilu odrinemo proti otoku Biševo, kjer si bomo ogledali čudovito modro špiljo (odhod iz Komiže bi moral biti dokaj zgoden, da bi še lahko ujeli kar se da visoko sonce, od katerega je odvisna modrina v modri špilji) in plovbo nadaljujemo proti otoku Lastovo, kjer bomo dan zaključili v mestu Ubli.

**3.dan**

V soboto 27.05.2017 po zajtrku zajahamo naša kolesa in se odpravimo na kolesarsko avanturo po otoku Lastovo (cca 30km), vse do Skrivene luke na jugu in pa seveda ogled zanimivega mesta Lastovo. Ob povratku nas tik pred mestom Ubli čaka (neobvezno) 4km vzpona na Hum, kjer se na nekaterih mestih klančina postavi pokonci tudi do 15%, vendar pa je na vrhu fantastičen pogled,..Ko se si zberemo na barki, nam bodo postregli z okusnim kosilom, barka pa bo svoja jadra usmerila proti otoku Mljet, kjer se bo v mestu Pomena zaključil dan z okusno večerjo na barki in obilico dobre volje.

**4.dan**

V nedeljo 28.05.2017 se po zajtrku odpravimo s kolesi iz Pomene proti Goveđaram in naprej okoli mljetskih jezer )cca;13km), nato pa se usmerimo proti Povlačem in naprej proti trajektni luki Sobra (kjer nas bo čakala barka), kar nam dodalo dodatnih 25km, tu pa se bodo najmočnejši morda odločili še za skok do Suplenare na jugu Mljeta (15km) in nazaj, čeprav bo že pot do Sobre precej gore-dole,..:-). Ob povratku nas bo čakalo okusno kosilo, plovbo pa bomo nadaljevali proti otoku Korčula oz.mestu Korčula, kjer bomo tudi prenočili

**5.dan**

V ponedeljek 29.05.2017 se po zajtrku odpravimo s kolesi skozi stari del mesta in nadaljujemo pot po vzhodni strani otoka tik ob obali, skozi zaselek Račišče, vse do Kneže (cca.11km), kjer zavijemo levo v oster klanec dolg cca.3,5km do Pupnata. Iz Pupnata se spustimo na zahodno stran otoka do Pupnatske luke (3km spusta). Nadaljujemo proti zaselku Čara, Smokvica, Brna, Prižbe, vse do Grščice (cca 20km) kjer bo čakala barka, najmočnejši pa se bodo še povzpeli (4km) in spustili (3km) v center mesta Blato in nadaljevali pot do Vele Luke (9km) na Korčuli, kjer se kolesarjenje konča in nas čaka kosilo. Po kosilu se odpravimo proti mestu Hvar na otoku Hvar, kjer si bomo vzeli čas in si ga ogledali, plovbo pa kasneje nadaljevali proti otoku Šolti oz. mestecu Stomorska, kjer bomo zaključili dan.

 6**.dan**

V torek 30.05.2017 se po zgodnjem zajtrku odpravimo s kolesi iz Stomorske do Maslenice na Šolti (cca 15km) in nazaj. Ob povratku se ustavimo v Gornjem selu v konobi Štandarac, kjer se povabimo na okusno kosilo izpod peke, seveda pa se ve, da suha grla dolgo ne zdrže,…;). Po kosilu se odpravimo do barke in še zadnjič dvignemo sidra, ter se odpravimo proti izhodiščni luki Split (opcija Omiš).

Načrt potovanja in kolesarjenja je okviren in se lahko prilagodi.

Kolesarili bomo s svojimi kolesi in svojo opremo.

**Na barki je 12 dvoposteljnih kabin oziroma 24 ležišč.**

Barka je opremljena z vso potrebno infrastrukturno opremo (topla voda, tuši, 220V elektrika, posteljnina...). Večina poti po katerih bomo kolesarili je urejenih.

**CENA;**

 **do 15.08.2016 279,00 eur** za člane Jadralnega društva MUŠTRIN

 320,00 za nečlane

 **po 15.08.2016 299,00 eur** za člane Jadralnega društva MUŠTRIN

 340,00 eur za nečlane

**Za člane Jadralnega društva Muštrin možnost plačila na obroke;**

**prvi obrok do 15.8.2016 78,00 eur**

**drugi obrok do 15.11.2016 78,00 eur**

**tretji obrok do 15.2.2017 78,00 eur**

**četrti obrok do 15.4.2017 78,00 eur**

Cena vključuje;

Najem ležišča in prostora za kolo na barki, z uporabo vse infrasturkture

**NOVO** 5 x polni penzion

Gorivo + turistična taksa + vsi privezi

Organizacija + majica dogodka

**PRIJAVA; (kako se prijavim)**

**Vsi, ki ste že sodelovali na dogodkih Jadralnega društva Muštrin, ste si z plačilom (ali plačilom prvega obroka) na transakcijski račun Jadralnega društva Muštrin (naveden spodaj) s pripisom KOLOBARKA 2017 – trasa III., avtomatsko zagotovili mesto na barki, saj so vaši podatki shranjeni.**

**Če še niste sodelovali na dogodkih Jadralnega društva Muštrin, izpolnite prijavnico, ki jo najdete v priponki tega sporočila ali na spletni strani Jadralnega društva Muštrin (www.jadralnodrustvo-mustrin.com) in jo pošljete na e-mail naslov mustrin.jd@gmail.com , ter poravnate ceno aranžmaja na transakcijski račun Jadralnega društva Muštrin (naveden spodaj)**  **s pripisom KOLOBARKA 2017 – trasa III.**

**ČLANARINA;**

**Če ste že član Jadralnega društva Muštrin, članarino za sezono 2016/2017 v višini 20,00 eur poravnate do 31.12.2016 na transakcijski račun Jadralnega društva Muštrin (naveden spodaj).**

**Če še niste, pa bi želeli postati član Jadralnega društva Muštrin izpolnite pristopno izjavo k Jadralnemu društvu Muštrin, ki jo najdete v priponki tega sporočila ali na spletni strani Jadralnega društva Muštrin (www.jadralnodrustvo-mustrin.com) in jo pošljete na e-mail naslov mustrin.jd@gmail.com . Članarino v višini 20,00 eur poravnate do 31.12.2016 na transakcijski račun Jadralnega društva Muštrin (naveden spodaj).**

**Posredujte to informacijo vsem vašim prijateljem za katere menite, da bi jih dogodek utegnil zanimati, vas pa vabimo, da se čimprej prijavite in si zagotovite mesto.**

**en muštrinček,....**

**JADRALNO DRUŠTVO MUŠTRIN, Koseskega 3a, 1000 LJUBLJANA**

**TRR; SI56 2440 0901 0912 702 (KBS BANKA)**

**mustrin.jd@gmail.com** **tel; 070/827-066**